ભાજપે તેના ઉપરાષ્ટ્રપતિ પદના ઉમેદવારની જાહેરાત કરી દીધી છે. તેમણે કેન્દ્રીય પ્રધાન વેંકૈયા નાયડૂના નામ પર અંતિમ મોહર લગાવી દીધી છે. અને આ સાથે જ વેંકૈયા નાયડૂ ઉપરાષ્ટ્રપતિની રેસમાં સૌથી આગળ છે. પણ જો દોઢ મહિના પાછળ જઇએ તો ભાજપના આ કદાવર નેતાને જ્યારે મીડિયા દ્વારા પૂછવામાં આવ્યું કે શું તે રાષ્ટ્રપતિની હોડમાં જોડવવા માંગે છે તો તેમણે આ વાત માટે સાફ સાફ ના પાડી દીધી હતી. 31 મેના રોજ જ્યારે નાયડૂને ઉપ રાષ્ટ્રપતિના ઉમેદવાર તરીકે સવાલ પૂછવામાં આવ્યો હતો તો તેમણે રમૂજમાં જવાબ આપ્યો હતો કે ના તો તે રાષ્ટ્રપતિ બનવા માંગે છે ના જ તે ઉપરાષ્ટ્રપતિ તે તો ખાલી ઉષાના પતિ બનીને જ ખુશ છે.